Γλώσσα Ε’ Δημοτικού / 7η ενότητα /Τμήμα Ε2/**Τι μάθαμε σε αυτή την ενότητα**

**Να αναγνωρίζουμε τα μεταβατικά και τα αμετάβατα ρήματα**

- Τα ρήματα που δείχνουν ότι το υποκείμενό τους ενεργείκαι η ενέργειά τους πηγαίνει(με-

ταβαίνει) σε άλλο πρόσωπο ή πράγμα ονομάζονται **μεταβατικά**.

π.χ. Η Ελένη ανοίγει το παράθυρο.

- Τα ρήματα που δείχνουν ότι το υποκείμενό τους ενεργεί αλλά η ενέργειά

τους δεν πηγαίνει σε άλλο πρόσωπο ή πράγμα ονομάζονται **αμετάβατα**.

π.χ. Η Γεωργία τρέχει.

**Υπογράμμισε τα μεταβατικά και κύκλωσε τα αμετάβατα ρήματα:**

Το σπίτι γέμισε πουλιά.

Η πληγή αιμορραγεί ασταμάτητα.

Ο αστροναύτης πάτησε το πόδι του στη σελήνη.

Κάποιος μεγάλος ζωγράφος φιλοτέχνησε αυτό τον πίνακα.

Ηρέμισε πια!

Μου ζήτησε το εισιτήριο.

Κλείνει το μικρό τσαντάκι και ανοίγει τη μεγάλη τσάντα.

**Να αναγνωρίζουμε το υποκείμενο και το αντικείμενο**

- Υποκείμενο είναι η λέξη της πρότασης που φανερώνει ποιος, -α, -ο έκανε ή έπαθε κάτι ή βρίσκεται σε μια κατάσταση.

π.χ. Ο τεχνίτης επισκευάζει τη βρύση.

 Για να βρούμε το υποκείμενο απαντάμε στην ερώτηση ποιος, -α, - ο

-Αντικείμενο είναι η λέξη της πρότασης που φανερώνει το πρόσωπο ή το πράγμα στο οποίο πηγαίνει η ενέργεια του υποκειμένου.

π.χ. Ο τεχνίτης επισκευάζει τη βρύση.

 Για να βρούμε το αντικείμενο απαντάμε στην ερώτηση τι ή ποιον .

**Στις παρακάτω προτάσεις να κυκλώσεις τα υποκείμενα και να υπογραμμίσεις τα αντικείμενα**

-Ο τσαγκάρης διορθώνει τις μπότες.

- Ο δικηγόρος γράφει την αναφορά του.

- Ο δάσκαλος διορθώνει τα τετράδια.

- Η μητέρα μου καθαρίζει τις πατάτες.

- Ο πατέρας μου βάφει τις καρέκλες..

 **Να ξεχωρίζουμε το αντικείμενο από το κατηγορούμενο**

 **Κατηγορούμενο** είναι η λέξη της πρότασης που φανερώνει ότι το υποκείμενο έχει μια ιδιότητα ή ένα χαρακτηριστικό ή βρίσκεται σε μια κατάσταση.

 Κατηγορούμενο παίρνουν μόνο ορισμένα ρήματα που λέγονται συνδετικά, επειδή συνδέουν το υποκείμενο με το κατηγορούμενο. Τα συνδετικά ρήματα που συναντάμε πιο συχνά είναι:

είμαι, γίνομαι, φαίνομαι, γεννιέμαι, θεωρούμαι, λέγομαι, παρουσιάζομαι, ονομάζομαι, ορκίζομαι, διορίζομαι, σπουδάζω κ.ά.

π.χ. Ο Μάριος σπουδάζει γιατρός.

**Υπογράμμισε τα κατηγορούμενα.**

Ο χρόνος είναι ελάχιστος.

Τα <<χθες>> είναι επίρρημα.

Ο παππούς μου διετέλεσε κοινοτάρχης.

Πρόεδρος του συλλόγου εκλέχτηκε ο πατέρας μου.

Η Ελλάδα αναγνωρίστηκε ανεξάρτητο κράτος.

**Να αναγνωρίζουμε τα απρόσωπα ρήματα και τις απρόσωπες εκφράσεις**

 Απρόσωπα λέμε τα ρήματα που δεν έχουν υποκείμενο πρόσωπο ή πράγμα αλλά ολόκληρη πρόταση και συνηθίζονται στο τρίτο ενικό πρόσωπο.

π.χ. **Απαγορεύεται να καπνίζετε.**

 απρόσωπο ρήμα υποκείμενο

 Εκτός από απρόσωπα ρήματα υπάρχουν και απρόσωπες εκφράσεις. Η απρόσωπη έκφραση έχει για υποκείμενο μια **ολόκληρη πρόταση.**

π.χ. **Είναι κακό να αδικούμε τους άλλους.**

 απρόσωπη έκφραση υποκείμενο

 **Είναι κρίμα να πάει χαμένος.**

ΠΡΟΣΟΧΗ: Ένα ρήμα μπορεί να χρησιμοποιηθεί είτε ως προσωπικό είτε ως απρόσωπο.

π.χ. Φαίνεται πως θα χιονίσει. Το σπίτι φαίνεται μεγάλο.

 Απρόσωπο προσωπικό

**Να κυκλώσεις το απρόσωπο ρήμα ή την απρόσωπη έκφραση και να υπογραμμίσεις το υποκείμενο στις παρακάτω προτάσεις.**

Πρέπει να με ακούσεις οπωσδήποτε.

Δεν πρόκειται να μιλήσω σε καμιά περίπτωση.

Δε συμφέρει να γίνει όπως προτείνεις.

Φαίνεται πως δε θα ξαναγυρίσει.

Ακούστηκε πως σκοτώθηκαν πολλοί.

Κρίμα είναι να χαθεί ο άνθρωπος.

Καλό είναι να πηγαίνουμε τώρα.

Είναι ώρα να πάμε στο σχολείο.

**Να μάθουμε πώς γράφονται τα θηλυκά ουσιαστικά σε –ία, -ια, -εία, -εια**

**-ιά**: βραδιά, ξενιτιά, ξαστεριά κ.ά., με **εξαίρεση** όσα παράγονται από ρήματα σε -εύω τα οποία γράφονται με -ει-: γιατρειά, δουλειά

**-ία:** τα παροξύτονα αηδία, γωνία κ.ά., με **εξαίρεση** όσα παράγονται από ρήματα σε -εύω και από επίθετα σε -ύς: ερμηνεία, πλατεία, οξεία κ.ά.

**\_εια**: τα.προπαροξύτονα άδεια, αλήθεια, βοήθεια με.**εξαίρεση**: άγνοια, διχόνοια, έννοια, ομόνοια, παλίρροια, Εύβοια

 **Να συμπληρώσεις τα κενά των παρακάτω λέξεων με –ια ή –εια. Να βάλεις τόνο όπου χρειάζεται:**

ωφέλ\_\_ καθηγήτρ\_\_ ευθ\_\_ συνήθ\_\_ φωλ\_\_ ιστορ\_\_ ενέργ\_\_ λατρ\_\_ κυκλοφορ\_\_ επιθυμ\_\_ ομιλ\_\_ καλλιέργ\_\_ δυσκολ\_\_ διάρκ\_\_ σοφ\_\_ ζήλ\_\_